|  |
| --- |
| Vurderingskriterier praksis 3. trinn- heltid og 4. trinn- deltid Høstsemester  |
| Vurderingskriterier knyttet til det å være student i praksis/arbeid i barnehage.  |
| **Studentens evne til å:**• Vise initiativ, være deltagende og tilstedeværende i samspill, lek og aktivitet med barna • Stille åpne spørsmål, være nysgjerrig og undre seg i forhold til hvordan ting gjøres i barnehage • Ta kontakt med foreldrene og personalet, presentere seg. • Kommunisere og være i dialog med foreldre og personalet • Ansvarlighet i forhold til fremmøte, komme presis til avtalt tid og avtaler • Være aktivt deltagende i barnehagens arbeid, og vise vilje til å reflektere og ta imot veiledning • Levere veiledningsgrunnlag, og skrive referat i etterkant av veiledningene. • Være forberedt til praksis - Sette seg inn i retningslinjer for praksis, Rammeplanen for barnehagen, Barnehagens årsplan - Utarbeide og sende utkast til egen læreplan for praksis/ oppgaver/aktiviteter til praksislærer i før praksisperioden starter. - Avtale oppmøtetid første dag i praksis med praksislærer • Overholde taushetsplikt og personvern |
| Læringsutbytter- praksis |
| **Studenten skal:**• Våge å prøve og øve seg på ledelse og å være leder • Utvise handlingskompetanse • Legge til rette for mestringsopplevelser for seg selv, barna og medarbeidere |
| Vurderingskriterier- progresjon i ledelse høst og vår på 3. trinn heltid og 4. trinn deltid |
| **Åpen oppgave** i praksis utformes og tilpasses den enkeltes student ut ifra behov, interesser, kunnskap, kompetanse, erfaringer, den enkelte praksisbarnehage, emner m.m. Det er en forventning om selvstendighet til utforming av åpen oppgave/egen læreplan for praksis med mål om: • Våge å prøve og øve seg på ledelse og å være leder • Utvise handlingskompetanse • Legge til rette for mestringsopplevelser for seg selv, barna og medarbeidere Studenten kan øve seg på pedagogisk ledelse gjennom å ta med praksisfortellinger til et avdelings/ base-møte og lede en faglig refleksjonsprosess med personalet. Studenten kan trene seg i hvordan få alle i personalet med i prosessarbeidet og ivareta at alle stemmer blir hørt og reflektere over egen rolle i sin ledelse av fag og personalet. Studenten kan øve seg i ledelse av endrings og utviklingsprosesser ved å se nye muligheter for/eventuelt legge til rette for et miljø som fremmer lek, medvirkning osv., lage temarom sammen med barna og personalet i barnehagen. Studenten kan skrive et refleksjonsnotat i etterkant, og lage en plan for endringsarbeid og hvordan sette i gang pedagogiske utviklingsprosesser. Studentens faglige refleksjoner/tanker/planlegging av endrings og utviklingsprosjekter/prosesser kan gjerne kobles opp mot fordypningen studenten har og barnehagens planer, satsningsområder. Studenten skal ha fokus på pedagogiske/ledelses prosesser, bærekraftig pedagogikk, relasjoner mellom personalet og det å skape et team. |